CELEX: 32010D1019(01)
Language: el
Date: 2010-10-15 00:00:00
Title: Απόφαση του Συμβουλίου, της 15ης Οκτωβρίου 2010 , για το διορισμό δύο μελών του Διοικητικού Συμβουλίου του Ευρωπαϊκού Οργανισμού Χημικών Προϊόντων

19.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/4
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 15ης Οκτωβρίου 2010
   για το διορισμό δύο μελών του Διοικητικού Συμβουλίου του Ευρωπαϊκού Οργανισμού Χημικών Προϊόντων
   2010/C 282/05
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων (1), και ιδίως το άρθρο 79,
   Εκτιμώντας τα εξής:
   
               (1)
            
            
               Σύμφωνα με άρθρο 79 του κανονισμού (ΕΚ) αριθ. 1907/2006, το Συμβούλιο θα πρέπει να διορίσει, ως μέλη του Διοικητικού Συμβουλίου του Ευρωπαϊκού Οργανισμού Χημικών Προϊόντων, έναν εκπρόσωπο από κάθε κράτος μέλος.
            
         
               (2)
            
            
               Με απόφαση της 7ης Ιουνίου 2007 (2), το Συμβούλιο διόρισε 27 μέλη στο Διοικητικό Συμβούλιο του Ευρωπαϊκού Οργανισμού Χημικών Προϊόντων. Έκτοτε έχουν αντικατασταθεί τα μέλη του Διοικητικού Συμβουλίου από τη Δανία (3) και την Πορτογαλία (4).
            
         
               (3)
            
            
               Η κυβέρνηση της Δανίας ενημέρωσε το Συμβούλιο σχετικά με την πρόθεσή της να αντικαταστήσει το Δανό εκπρόσωπο στο Διοικητικό Συμβούλιο και πρότεινε νέο εκπρόσωπο, ο οποίος θα πρέπει να διοριστεί για το διάστημα μέχρι τις 31 Μαΐου 2011.
            
         
               (4)
            
            
               Η κυβέρνηση της Πορτογαλίας ενημέρωσε το Συμβούλιο σχετικά με την πρόθεσή της να αντικαταστήσει τον Πορτογάλο εκπρόσωπο στο Διοικητικό Συμβούλιο και πρότεινε νέο εκπρόσωπο, ο οποίος θα πρέπει να διοριστεί για το διάστημα μέχρι τις 31 Μαΐου 2011,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Eskil THUESEN, Δανός υπήκοος, γεννηθείς την 4η Σεπτεμβρίου 1965, διορίζεται μέλος του Διοικητικού Συμβουλίου του Ευρωπαϊκού Οργανισμού Χημικών Προϊόντων, στη θέση του κ. Per NYLYKKE, για το χρονικό διάστημα από 20ή Οκτωβρίου 2010 έως την 31η Μαΐου 2011.
   Άρθρο 2
   Ο κ. Mário GRÁCIO, Πορτογάλος υπήκοος, γεννηθείς την 5η Μαΐου 1971, διορίζεται μέλος του Διοικητικού Συμβουλίου του Ευρωπαϊκού Οργανισμού Χημικών Προϊόντων, στη θέση της κας Maria Fernanda SANTIAGO, για το χρονικό διάστημα από 20ή Οκτωβρίου 2010 έως την 31η Μαΐου 2011.
   Άρθρο 3
   Η παρούσα απόφαση τίθεται σε ισχύ την ημερομηνία έκδοσής της.
   
      Λουξεμβούργο, 15 Οκτωβρίου 2010.
      
         
            Για το Συμβούλιο
         
         
            Ο Πρόεδρος
         
         E. SCHOUPPE
      
   
   
      (1)  ΕΕ L 396 της 30.12.2006, σ. 1.
   
      (2)  EE C 134 της 16.6.2007, σ. 6.
   
      (3)  Απόφαση του Συμβουλίου, της 24ης Ιουλίου 2008, για το διορισμό δύο μελών του διοικητικού συμβουλίου του Ευρωπαϊκού Οργανισμού Χημικών Προϊόντων (EE C 190 της 29.7.2008, σ. 1).
   
      (4)  Απόφαση του Συμβουλίου, της 27ης Νοεμβρίου 2008, για το διορισμό τριών μελών του διοικητικού συμβουλίου του Ευρωπαϊκού Οργανισμού Χημικών Προϊόντων (EE C 320 της 16.12.2008, σ. 4).